
Longum pretiosiorum remediorum ordinem avarus, pharmacopola volanti- 
bus non legat schedulis, ut te amet, ut tua pharmaca cordialia buccinet, 
ut pomposas preetereuntibus chartulas- demonstret. Pura , utilia preescribe, 


dissimulata crudelis artificis avaritia. 

ALEXANDRI Kuips Macoppe pag. 27. 


«DE ASSA FOETIDA: inch 


SPECIMEN. 


y 


A, plantarum. virtutes detegendas, cum a fortuito casu ; tum et. 
a. peculiari quodam impulsu a natura. animis indito nullonon 
tempore: allicitos:fuisse homines; ubi sit qui dubitet, sufficiat 
ipsi, pre oculis. ponere, compertum, probatumque esse, singu- 
larum regionum: incolas im nativo solo’ crescentibus vegetabili- 
bus, vel eorumdem: eductis (ubi eorumdem naturam, et agen- 
di modum. cognoverint) libenter ut. plurimum non uti modo; 
verum et ea ad longinquas committere terras , ut sic dis- 
sitorum, etiam hominum incolumitati prospiciant, Hunc omni: 
‘ evo uberrimum. extitisse" fontem ,^a* quo’ materies medicà Tiovis 
fuit diteta thesauris, nemo unus contendit. Istam, -ut cetera 
sileamus, agnovisse originem, hac propagatam ratione gummi resi- 
nam , quam assam foetidam dicunt , plura sunt, ‘que comprobare 
videntur. Primum enim ceu condimentum a gulosis nonnullis 
hominibus recepta, inter potentiora remedia ( nec immerito ) 
dein. fuit collocata, et a matali solo ad peregrinas plagas de- 
ducta. Itaque ne miretur quispiam, si de ista, que in quam- 
plurimorum morborum curatione alia bene multa antecellit medica 
auxilia , aliquot speciminis ergo disserere in animo fuit; quod ut 
assequamur , exaratis prius, prout valent humeri; plante , e qua 
obtinetur , naturali historia , ejusque tum physicis, tum chemicis 
proprietatibus , hygienicos, ac therapeuticos: ejusdem usus per- 

pendemus , varia, quibus: ingreditur, preparata accurate tandem 
persecuturi. Opus certe difficillimum totis numeris absolvere im- 
becilles recusant vires; at veniam ‘promerituros haud desperantes , 
otio audacter valedicimus. : 

Ad pentandrie classem, et digynie ordinem relata est a summo 
Linnzo planta ex umbelliferarum familia, que ferula assa fæ 
tida ab eodem fuit nuncupata: ex hac incisionis ope effluit gum- 
mi-resinosus succus, qui solis calore inspissatus ай nos traduci~ 
tur, et asse fætidæ nomen obtinuit in officinis, dum: passim ob! 
odoris, gustusve, improbitatem : stercus diaboli ab alis salutatur,: 
Utrum hec gummi resina veteribus fuerit cognita, plurimum di-- 
sputarunt historie vegetabilium Scriptores ; contendunt enim non= 
nulli cum Cyrenaico succo, cum sylphio, ac laser summam: alere. 
affinitatem , quin,immo solo nomine distare ; dum alii contraria 
favent opinioni. Hanc ut enodemus questionem, veterum mo-: 
numenta. consulere , simulque comparare. fas esto. Ç 

, IL. Pradit celeberrimus $тйАво (1) Cyrenaicum succum , ita di~ 
ctum. ex eo, quod prope urbem Cyrenem colligi consueverat , jam: 
suo evo desiderari; nonnulli enim ex Barbarorum populis: qui di- 
ctam regionem invaserant plantas hunc offerentes omnino eradica-- 
runt.: | па ; j 

‚ Ut summam hujusce : succi penuriam commonstret, {ын (2) 5! 
ipsum argenti pondere venditari , ait 7 affirmatque, plantam Би, 


(1) V. Strabonis geograf, lib. ult. 

() Plinius in sue historiee naturalis 19, lib. cap. 5 a Strabone relatis addit 
'1Сугепаїсге regionis incoloe, ex eo, quod armenta alere alía ratione ne- 
"quirent , laserpitii plantas in pascua ipsis concessisse š 3 sic enim. avaritieg 


suce. magis consulebant, 


suppeditantem ; si que forte inveniretur, Imperatoribus cito com- 
mittendam ; continuo sane ad Nenonem. fuit traducta ea una ,.. 
que suis 'temporibus fuit inventa.. Parum a memoratis abludunt 
ea, que retulit THEOPHRAŞTUS (8) de sylphio , quem a laserpitio 
educi asserit, cui easdem, ac Cyrenaico succo natales assignat. 

NIL: Quum citra veri speciem non sit collocatum , Cyrenaicum.. 
succum, et syIphium, utrumque a laserpitio (4) obtineri, ut pro-. 


posita penitus enodetur quaestio, restat ut. videamus, utrum ha-.. 


beant isti aliquam cum assa fostida analogiam. Proposite opinioni . 


favere videntur jam memorati Priwius, "'uroPmmAsTUS, necnon , 


Diosconrpss , aliique , qui. tradunt, laserpitium preter. Cyrenem " 
Persiam , Mediam, Soriam quoque diligere , ibidemque succum 
extillare minus grati quidem odoris , sed ejusdem nature ac Cy- o 
renaicum , quique vera assa foetida est: nec perperam id opi-. 
nantur; quippe constat laudatum Птоѕсонірем , HiPPOCRATEM , , 
GALENUM , CeLsum, aliosque , hanc, in morborum , quibus et 
‘ nunc temporis aptatur curatione , adhibuisse. 

IV. At si forte dubia hec apparent argumenta, omnem di- 
riment dubitationem accurate clarissimi KemPFERI (5) observatio- 
nes. T'raditam a veteribus laserpitii descriptionem cum ferula assa 
foetida, quam ipsemet vidit, comparans clarissimus Auctor, sive. 
ex iis que collatione instituta observavit, sive ex natalium re- 
gionum analogia, sive ex consimili succum colligendi methodo , 


= 


(3) Vid. ejusd, hist. plant, lib. III. cap. 6. : 
(4) Planta heec ( sic tradente ausa pag. 472) vocatur a. ‚ Greecis mas- 
peton, à. latinis. Jaserpitium , ejusque succus laser, ab Arabis silphion, 
foliaque mascasten : en a sola nominum collatione analogia inter daser , 
ceu Cyrenaicum succum , et sylphium facile deducta ? 
` (5) V. ejusd. Voyages dans la Perse. 


Sy 

sive ex convenientia characteruma , quibus pollebat gummi resina у. 
atque ex iis omnibus una ‘consideratis deduxit , laserpitium , et 
ferulam assam fcetidam nulla essentiali nota differre, atque succum 
Cyrenaicum, laser, et 'sylphium veteram cum assa feetida iu cun- 
ctis coavenire. Porro sique hasce inter substantias ponendi fo- 
rent differenti , easdem. ad soli et culturas discrimina, ad lectio» 
nis tempus, hujusque census alia, vel ut mavult Мишка (6) ad par- 
tes ejusdem plante proprias, quibus waria (vid. in nota 4.a ad $ 
antecedentem) assignantur nomina, esse referenda contendit ; infe- 
ramus igitur, ea ratione ac ferula assa foetida , sub laserpitii co- 
gnomine, veteribus erat cognita ; ita et ipsos sub nomine mo- 
do succi Cyrenaici , modo laseris vel sylphii eam ‘cognovisse 
gummi-resinam, que a nobis nunc temporis assa foetida ‘salutatur. 
V. Ferula assa foetida, quc sub laserpitii nomine a DroscoRIDE ex 
Mar титого (7) descripta videtur , planta est, quam foliis alternatis, 
sinuatis, obtusis vestitam dixit summus Гамхжоѕ. Нас radice do- 
natur magna, ponderosa , alba, et copiosa medulla referta, extus 
nigricante, levi, ubi in crasso vegetat solo; scabra, rugosaque, are- 
nosa si excolat loca. Aut simplex, aut bipartita in superna sui 
parte rubras, horizontales fibras emittere. solet assce Jætidæ radix : 
corticem habet pulposum, sat humidum, quo facili negotio divulso 
alba intus apparet substantia succo admodum redundans, cui odor 
est alliaceus. Autumno ad finem vergente , folia ex sui summitat 
emittere solet, qu adventante vere, ut plurimum decidunt ex 
succa ; sunt autem ista membranacea, ampla, amplexicaulia, ` al- 
terna, et decidua nodosa vestigia relinquunt. Quum vetusta , ac 
a A AC POT NEQOE O 0 Ng 
(6) V. Miller. On the asthma; et lioc pingenth. pag. 185. j 
(7) V. Discorsi di Matchiolo uel terzo libro di. Dioscoride pag. 4704 

proxime moritura est planta, foliorum fasciculus, simplex, cylin- 
dricus, levis, cannulatus, et viridis propullulat, e quo ramuli 


. emergentes flores umbelliferos, parvos quinquepetalos , pallidg-al- 


- bicantes sustinent; matura semina, complanata, ovalia , obscure 


rubra, striis variegata , pilosa alliaceum spirant odorem , et masti- 
cata amara, atque ingrata gustui sunt. His seminibus affinis, etsi 


minor, vis tribuitur. 


VI. In statuendo hujusce. plante natali loco non omnes conve’ 
niunt auctores. Si Kemprero assentimur, in Persia unice crescere 
dicemus. At cum et alii ex India orientali assam foetidam trahi 
asserant, hinc Satius esse censemus , aquiori judici adhuc litem ` 
committere. Juvabit interim addere, mox laudatum KemPFERUM 
(8) in suo ad Persiam itinere hanc plantam vegetantem obser- 
vasse in montanis , collinisque jugis circa urbem Congo dictam, in 


| Corasan provinciis pone flumen Lear, necnon ad oram Sinus 


Persici sitis (9). In monte Hingifer pre ceteris copiosius crescere 


asserit Kempren; unde Hingisel a Persis planta appellatur. 


Circa Cyrenem olim vegetasse nobis tradunt veteres. At ibidem 
has plantas destructas fuisse ex Рілми et STRABONIS testimonio 
jam $ II vidimus; quoad Indiam et Soriam binas laserpitio assi- 
gnatas patrias, nunc temporis, Persicas et aliis sub nominibus 
cognitas provincias esse nemo contendit, e quibus assam foetidam 
mitti saltem probabile est. 

VIL Methodum, qua e ferule radicibus assam foetidam eli- 


‚ (8) Vid. op. et loc. cit. 


.(9) Ex Kempferi relatione , regiones, quas ferula assa fetida diligit, cir- 
cumscribi facile possènt inter , gradum. 7o.mum et 25.mum longitudinis . 
septentrionalis , et 25.mum. et 5o.mum latitudinis 

ciunt artificés nos ea perpendentes , que docuit Kemprervs , 
paucis perstringemus j scire igitur prebstat , ' aprili mense ad me- 
diam, vergente, quo tempore jamjam exsucca” ferule deprehen- 
duntur folia ; incolarum turbam montana loca scandere, varias- ` 
que societates inire ," quce ex quatüor- dut quinque ut plurimuin 
componuntur. bis mille plante iis ita in‘ societatem junctis assi- ` 
guantur. Peracta: partitione 'unaqueeque societas primo labori ope- 
ram navat; radix nimirum. cujusvis plante in süperiori parte “ab 
ambiente. terra liberatur, proxima inde evelluntur folia, et ho- 
rizontales fibre deterguntur: hisce peractis, modo ex avulsis 
folis, modo ex vicinis herbis varii. conflantur fasciculi; qui su-. 
pra radicem locantur, ne istius nuditas ab eestuantis Syrii radiis 
offendatur. En primum, quem ita vocant, laborem y quemque: 
tribus plerumque diebus absolvunt proprias- post hoc petituri do- 
munculas. Verum, vix transacto mense, ad labores unusquisqué 
redux falce ; vel amplo cultro , ferrea spatula, vasculo vel cratere. 
et corbe collo appensa munitur. Amotis tunc fasciculis ac de- 
tecta radice, hanc in sui summitate transverso vulnere feriunt: 
fluit tunc continuo, et abunde quidem ex peramplo vulnere 
lactescens succus, quem post biduum colligunt, caute prius e, 
facto vulnere foliorum fasciculis superimpositis , ne cito nimidm 
a sole densetur. Spatula collectum succum in cratere conjectum, 
‘supra folia dein expansum soli exponunt, ut siccetur. Vix lau- 
dabilem gummi-resinam sufficit prior hec operatio; meliorem 
vero obtinent, quum, nova facta in radice incisione, post duos 
dies properantes novum eliciunt succum ; ac demum optimae est 
qualitatis illa, quam tertio, quartove labore assequuntur. Sic 
enim excisionibus, et collectionibus , quousque, omnem quam 
retinebat succum, obtulit, iteratis, ‘assce fætidæ viginti circiter 
libras unusquisque sub fine laboris sibi comparatas reperit. 

УШ - Duplex .assce feetide genus = officirias nostras ‘a Persis 
transmiti tradit Bowros ;. altérum , quod sponte ex incisa radice 
stillat, ac sole inspissatum optime est note: expressione alte- 
rum ex evulsis foliis, ac radicibus elicitum , plerisque ligneis frus- 
tulis, siccatis foliis, necnon hujus census sordibus inquinatum, 
priori quoad vim longe cedit. „Utraque porro ad nos missa 
` species frusta exhibet varie magnitudinis, coloris flaventis, ru- 
bentis, vel caerulescentis, compacta, maculis lucidis albidis inter- 
spersa. Odor ipsi est gravis., alliaceo similis, maleolens, nares 
facile, et vivide percellens , itaut, dum sacculi ipsam excipien- 
tes navibus deferuntur, cacumine mali suspendere cogantur nautz, 
he adstantes infestet vicinasque merces imbuat fætor. Sapor ama- 
rus est, acris, ac pungens, a quo Tinga vellicatur , Europæis 
plerumque ingratus. = 

IX. Substantia hec , quo tempore summo venditabatur pretio , 
Sagapeno , et fabarum. {агыта adulterari solebat, uti fidem fa- 
ciunt veteres (10); at nec nunc temporis desunt vafri, et ex- 
tranea corpora , que "huic succo , dum adhuc molle est, commi- 
scent, de ejusdem mangonio nos certiores reddunt ; quamobrem 
haud inutile duximus , precipuos characteres jam dictis addere , 
queis possit adulteratio, si qua est, deludi , et selectior assa foctida 
deligi. Porro ea, que ex massulis duris ; compactis , coalescentibus, 
aut ex lacrymis lucidis, pallide rubentibus , et maculis albis varie- 
gatis conflatur, quee gravissimum alliaceum odorem redolet, den- 
tibus subacta tenax experitur, sordibusque caret, ea optima est 
censenda. Preeter. mangonium , quod et color, et odor, saporque 
paiefaciunt , cavendum insuper, ne selecta frusta ex iis sint, 


(хо) Vid. Dioscorid, et Matthiol, loc. cit. 

qu ad. primam coMectionem spectant, queque , quum ex adhuc 
| immaturo succo. fiant, pallidiorem colorem , odoremque minus 
ferientem | preeseferunt. | 


X. Hujusce ‘substantie chemica analysis , Clar. Trommspore 
commonstravit , gammei principii proportionem , qua assa foeti- 
da donatur , longe superare eam, qua occurrit principium re- 
sinosum. Compertum insuper est, assam foetidam distillationi 
commissam , sive cum aqua, sive cum alkoole fuerit eadem solu- 
ta, ignis vi élicere ex pen penetrantissimum , fcetidissimumque 
liquorem. 


XI Verum, missis, que physicas , chemicasque азе fetida 
dotes respiciunt , jam propius ad ejusdem agendi modum vesti- 
' gandum descendamus; quod ut ordine persolvamus , et effectus , 
quos vix assumpta , vel externe adposita prodit, et morbos, qui- 
bus et olim. Medicine Proceres, et nuperrime cordatiores Clinici 
opitulari felici experientia viderunt, breviter ad trutinam, revoca- 
bimus. Quisque assam foetidam propinaturus vix ori ipsam ap- 
propinquat; hujus nares (veluti rerum ingerendarum judices a 
natura dati) illico percelluntar a vivido alliaceo odore admodum 
penetrante, ut hominem lypothimia correptum revocare valeat ; 
linguam eadem resina attacta amarore quodam afficit, exstimu- 
lat, vellicat , pungit, simulque ardoris sensum, qualem aromata 
inducunt, per aliquod temporis spatium in ipsa relinquit ; sapor 
quippe istiusmodi admodum. nonnullis., presertim delicatiori- 
bus, infensus est; ut eam facile respuant. Hinc cum ne- 
bulis obvoluta , vel. pillularum forma exhibita. libentius deglu- 
titur, et quamvis sepe. teterrimi odoris ructus procuret, ta- 
men retenta caloris sensum in stomacho prodit, vires illico 
erigit, cordis et arteriarum motus intendit, nervosumque systhe- 


tt 
ma (11) adeo attingit, ut, si “que: sunt- in folbttariié motibus. 


aberrationes. sedare, sudorem ipsum concitare, et si Cl. Ganzras 
credimus ad Venerem ipsam exstimulare valeat. Hi autem effe: 
ctus suntne permanentes , an cito disparent? Asse fætidæ refo- 
cillans vis, a qua cordis, et vasorum motus concitatur; ardoris 
" gensus , et calor inde enatus de excitanti ejusdem vi certiores 
nos reddunt. Quod si addamus odoris vehementiam , celeritas 
‘tem (12) summam, qua іп nérvos agit, citos, parum tamen 
durabiles effectus , quos, gignit , ultro fatebimur, hanc substan+ 
tiam ex iis stimulis esse, queis proprium est, diffusibile excis 
tamentum (13) procreare. 


ХИ Internos effectus jam vidimus, externos mox persequemur. 
Emplastri forma , vel frictionis ope externo corporis ambitui ada 
posita assa faetida cutem evidenter stimulare certum est, ejusque 

usum in tumorum et scrophularum resolutione cienda a summo 
Dioscoripe (14) propositum , ad dentium cariem emendandam , 


F 


,. (11) Systhematis nervosi nomine cerebrum , cerebellum , cunctasque eorum 
productiones laxiori sensu cum Cl. Tommasini. nos hic intelligimus, 
Vid. ejusd. Lezioni critiche di fisiologia e patologia , tom. II 


бә) Ad assee-foetidee odoris diffusibilitatem - demonstrandam haud futile cre- 
йш referre , illstrem Zimmermann observasse delicatulas nonnullas 
mulieréulas, quas peracutus moschi odor in lypothimiam congesserat , 
revocatas a tetro hujusce fotore fuisse. Vid. ejusdem Traité de l'expé- 

` rience ёй médecine’, tom. IN, pag. 264. 


3) Qui antea vocabantur stimuli diffosibiles , cum Clar, Tommasini eos 
| diffusibile excitamentum produceites exactiori- vocabulo dicimus, V. ejusd, 
` epus cit, tom. НІ, lez; 26; - 


| (14): Vids. Dioscoridi lib. Ш. cap. 88 de laseppttio, ` 

"necnon in ischiadis ‘nervose , aliorumque, de quibus suo loco, 
malorum curatione з id comprobant. Quapropter ex istis appa- 
rét, externam ejus agendi rationem cum interna convenire. : 
XIII. Preter memorata , ‘stimulantem asse fætidæ vim lucu? 

lentius evincunt effectus , quos preestat eadem sive condimenti s dut . 
ferculi, aut odoramenti ergo in usum trahatur, sive therapeutico 
usui aptetur : et primo quidem si hygienicos spectemus ejusdem 
usus, pro certo nobis constabit ex omnium ferme veterum scripto- 
rum testimonio; eam olim ‘apud Persas necnon apud ipsos Roma- 
nos tanto in pretio velüt condimentum habitam , ut solis regalibus 
mensis apponeretur; ac Cesar hanc gummi-resinam in гегагіо pu- 
blico servari jussevit. Condimenti edinstar vel Sola, vel sali jun- 
cta tunc, ‘et nunc temporis adhuc apud Persas in deliciis est, 

quippeque levi acritate , qua pollet , gratoque amarore suo papillas 
nerveas'per linguam dispositas vellicare , atque appetitum exacuere 
valeat; sunt et alii, qui craterum , vel lebetum oras hac solent 
perfricare substantia , ut recepta tum alimenta , tum liquo- 
res ipsammet redoleant, Nec reticendum est, nonnullos apud nos, 
hosque gulosos homines adesse, quibus assce fætidæ et odor, et 
gustus jucundi sint; et si momento temporis perpendamus Mao- 
metti asseclas opium ingurgitare , quod, ob tetrum odorem, et 
nauseabundum gustum , admodum a nostris respuitur , dum vinum 
illis invisum plenis buccis propinare nobis arridet ; quin de innu- 
meris aliis gustuum discriminibus verba proferamus , vix obstupe- 
scere erit; imo vulgari utentes adagio concludemus: De gustibus 
non esse disputandum. Ad condimenta immerito non fuisse re- 
latam assam; feetidam , plura sunt, que demonstrant ; nam cale- 
facienti, aromatico principio, quo redundat, digestioni posse 
opitulari vix dubitamus, quod: certe precipue prestare debent 


uc IS 
 condimenta. Ferule asse foetidae folia, testante Птоѕсовіре (15) + 
 acetariis adduntur, et.juxta "TumoPmmAsTUM (16). optimum. pabu- 
lum armentis offerunt; unde pinguia crescant, ad opus purgen- . 
tur, eorumque carnes suaviter sapiant. 
„ХІУ. Sed jam transeamus ad preestantia quarter subsi. 
dia, que ex .assa foetida petit medicina, revocatis priüs. ad truti... 
+ nam indole et intima matura morborum quibus ipsa auxiliatur. 
Quod ut aliquo servato ordine. persequamur, de iis primo, 
qui febrem sociam habent disseremus , ad apyreticos; inter quos 
neuroses sunt, dein transituri, ut. additis inde nonnullis, que 
virtutem. ejus. anthelminticam -respiciunt , ad: externos ejusdem 
usus tandem descendamus. pw | 
„ХУ. Inter febriles morbos , queis assa feetida opitulari potest, ` 
prime veniunt considerande febres continue, vel remittentes , 
. tum gastrice, ;tum nervose; quemadmodum sunt synochus s ly- 
phus Curren lenta nervosa , gastrica , biliosa aliorum : indica- 
у. tur autem substantia hec tum cum pre ceteris nervosa debi- 
litas, viriumque prostratio jam summa est, atque verminosa sym- 
ptomata manifesta apparent; hinc, quoties mydriasis, oris foetens 
halitus, narium titillatio , gastrica pathemata, ac dira tormina 
vermium presentiam declarant una cum systhematis nervei ` ato- 
nia, assam foetidam probant cordatiores Clinici; anthelmintica 
enim, et stimulante egregia sua vi dum debilitat (17) succurrit , 


=<— rr T 
(15) Vid. op. et loc. jam cit, 
(16) V. op. jam сії, - 
(17) Clariss. Pringle utilem exploravit in febribus nervosis , | quas i malignas 


ipse vocat , eo tempore exhibitam , quo jam fere devicto morbo: residue de- 
bilitati est valide occurrendum, V; ejusd. op. cuj. tit. Traité des maladies des 


Armées , tom. Il. pag. 104. Idem auctor insuper de antiseptica hujusce 

rÁ ` | 
vermes enecat, et torminum admodum excruciantium | caussam. 
tollit. Nec inutilem opem fert hoc remedium in immani. flatuum- 
collectione , quam meteorismum vocant, sat infaustum dictorum: 
morborum PORUM Carminantem quippe , et discutientem vim’ 
ceteris adjungit ; quin immo sub gastricarum febrium declinatione 
ad ventriculum.roborandum (i8), dummodo ‘permanentibus aliis 
` stimulis adjungatur, haud spernendam offert opem. ° nds 

XVI. Memorata flatus discutiendi vis ássæ fætidæ adscripta, ` 
eam aptat in colica flatulenta (ro), hydro - tympanitide- (23034 
_flatulentis viscerum infarctubus etc. etc. quibus in morbis yel ore - 
assumpta, vel clysteribus excepta et per anum injecta, stimulo 
suo intestina, vicinasque partem refocillat, roborat, ac aptiora' 
reddit, ut distentioni flatulentæ resistentes, contentum. aérem 
valeant dispellere. : ; | 

Deobstruenti fortasse huic vi innitebatur usus Tiju substan- ' 
‘tie in ictero , quem et commendabat Ртоѕсовтреѕ (2 1), et nuper 
laudavit Celeb. QuaniwrUs (23); Quamobrem Cl. Mirzzaus (25) 
ipsam ad alvum leniter laxandam utilem ducit in senibus, queis 
obstructiones abdominales, et alvi segnities familiares sunt. 


' substantie virtute est evicta in decimo suo de antisepticis periculo, Vid, 
Traité des substances septiques et antiseptiques par M.r Pringle, joint aw 
deuxième volume de Г ouvrage déjà cité pag. 181. 

(18) Vid. Murray apparat. medicam. tom. I. pag. 297. 

‘(19) Vid. Encyclopédie universelle art. assa fcetida. pag. 769. Vid. Clar. 
Quarinii tom, ЇЇ. de inflammationibus pag: 95, ubi gura usum 
in colica flatulenta proponit. 

(20) Vid. Murray op. et loo, citi 

-(21) Vid. op. et loc. cit, 


(22) Vid. Josephi Quarin. animadvers, in morbos clironicos pag. 12% 
(25). Vids ejusd. op. cit, 


15 
XVIL: Non ultimam tenet locum diaplióretica hujus gummi 
ferulacee virtus, itaut incitantium diapnoicorum classem possit 
intrare. Hoc igitur sub aspectu datur quandoque in morbis exan- 
tliematicis , quos nervosa, vel gastrica febris stipat, iisque malignis 
(24) a veteribus appellatis. Hine in variolis confluentibus , mor- 
billis, peticulis , miliaribus etc., ubi exanthemata, que prodire 
‘deberent , ob solidorum atoniam nequeunt ad cutem expelli, vel 
jam apparentia iterum retrovertuntur, assam foetidam utilem legi- 
mus, idque eo luculentius, quum hac gummi-resina ad pectus 
metastasim (25) prascaveatur; 6bservatione quippe Constat, cant 
pulmones prediligere, atque c quammaxinie Tantus 

lari; - x U - 
 - «XVIII. Modo memoratam specificam, ita. dixerim, assce fotida 
in pulmones agendi rationem, a summis Medicina Proceribus 
u Diosconipz, CELSO (26) aliisque (37) haud neglectam, qui eam 
in tussi, laryngis, et vocis vitiis opitulari suadébant, longe ‘com- 
' probat ejusdem. nuper comperta: a janr | pluries laudato Аии 


; (24) Vid. Encyclopéd, univers. d'histoië — : par M. r de ше art, 
assa: foetida, 

e» Etsi ex iis non simus, qui metastases revera fieri admittunt: negare 
camen haud possumus ob immanem consensünt inter ejusdem natura mem- 
branis fieri posse, ut imminuta ad exteriora: exanthematici humoris tum 
secretio , tum frritatio , heec augeatur in pulmonum membrana, ita ut 
excretus nimia copia humor vitam minitari valeat; Heec est nuperorum 

Pathologorum sat firma opinio. | U 
(26) V. Dioscorid. op. jam cit, 
(27) Vid. Quarin. animadversion, in morbos chronicos jam cit, capi ш. 


pag. 24. 

498), nec non ab CI. Quaninio: (29) utilitas in asthmate spasmó- 
dico tum acuto , tum chronico infantum, in quem-finem non 
per os tantum, sed in clysteribus dari commonent: (Зо). 

XIX. Huic morbo summopere affinis alius- ex; spasmodicorum: 
agmine est tussis. convulsiva , coqueluche a Gallis. dicta, cui ad-) 
modum infantibus fatali assam feetidam.opem suam afferre ejusdem 


Lor 


Мишкат est observatio (51); im hunc finem eam tamquam, ѕресій- . 
cum commendatam legimus apud Rosen pe. Rosenstein (32); dum 
autem opportunam utendi methodum, utrique tradunt, eam, prohi- . 
. bendam volunt ,. tum cum febris hectica, hemorrhagia, aut phti- . 
seos primordia, heu nimis frequenter! inyeterati hujusce morbi., 
soboles huic se se adsociant; fortasse enim eximium hoc stimulans 
nimiam tunc irritationem | posset 'inducere ; ac sub recurrentibus 
pulmonum phlogosibus morbum exacerbare.. ; i 
XX. Succum Cyrenaicum, seu assam foetidam contra. abortum ` 
intus, extusve adhibuisse summum Medicine Parentem Hippocna-, 


(28) Vid. Miller op. et loco cit. 

(29) Clariss. Quarin. assam foetidam utilem vidit in paroxysmo ipso asthma- 
tis convulsivi. Vid. op. modo cit. pag. 56. 

(5o) Reticenda hic non est historia a memorato Miller relata, quam hic 
transcribere lubet ; * infans octodecim menses natus asthmate. spasmodico 
sì acuto laborabat ; mixtura ex assa fcetida drachm. duas spirit, minder, 
›› dracm, una aq. puleg. unc. tres cochleatim sumebat; emollientes clysteres, 
» quibus До horarum spatio unc, una asse feetide fuerat adjuncta, injicie- 
, bantur, convaluit; tunc temporis vero ad recursum preecavendum , et ad 
» pulmones roborandos cortex peruviahus ad dies propinatus est ". Vid. 
Miller op. cit, 

(51) Vid. op. cit. pag. 152. | ' ) 


(32) Vid. ejusdem Malattie de’ fanciulli. vers, italic. a Joanne Baptista 
Palletta habita , pag. 219. 

vEvctestantur Artis monumenta: (33) ; dum sat Celebrandus Ermor-' 
LER: (54): aliique: (55) ` quamplurimi ad secundinas pellendas, nec . 
non menses ciendos eam: commendarunt ; at sciscitabitur quis-' 
piam , cur morbis primo intuità contrariis aptetur idem remedium : 
. verum: quaestionem - hanc facili . megotio dirimi posse credimus , 
‘si perpendamus , tum abortum fieri, tum secundinas, lochia , et 
menstruas evacuationes retineri posse , eadem vigente causa, hoc 
est ab atonia uteri, quam certe solis stimulis corrigere fas est; 
unde concludemus , non male a Celeberrimis hisce Viris in mode 
dictis morbis gummi-resine laudes celebratas fuisse. 

XXI. Ast ad convulsivos, heu nimium frequentes ! morbos jam 
propius accedamus. Hos inter primas tenet ceteris gravior, in 
viris perrara (36); in sequiori sexu frequentissima hysteria , quae 
ab assa foetida potiorem petit medicinam. Millenis hec larvatis 
süb aspectibus se se offerens, eamdem causam proximam in sy- 
sthematis nervosi debilitate locatam ferme semper agnoscens , ab 
excitantibus , quorum actio promptior est, auxilium poscit. Hinc 
sive strangulationem minitetur , sive suffocationem, syncopem por- 
tendat , vel colicos dolores, flatulentas distentiones gignat, aut hy- 
stericum clavum capiti defigat, vel brachium , manum , pedem con- 


— T TT u Lee 

(33) Vid. Murray appar. med. loc. cit. 

- (54) Eemuller opera omnia tom, III pag. 154. 

(55) Vid. Encycloped. universel. 1. cit, 

(56) Postquam. luce clarius probatum fnit, hysteriam non in solo utera 
causam proximam agnoscere, sed, omnibus bene perpensis, in nervosa 
debilitate ut plurimum collocari; postquam homines visi sunt ipsa af- 
fecti ‚ non dubitarunt. Medici , eam utrique. sexui familiarem А nervosam 
pronunciare, atque ab hypochondriasi distinguere; 

torqueat,, aliove modo affligat, aut demum ululatus. horrendos; vel. ^ 
, aphoniam , immodicum. risum , convulsiones spasticas , vel clonis : 
cas, Innumeraque alia. pathemata (55) i in scenam adducat, quacum- 
que uno verbo sub circumstantia ab hoc remedio lenitur.. Ast 
hysteria est. ne. morbus perpetue excrucians , an per inter- 
valla remittit! Et si intermittit, quo рое assam fatidam 
expostulat 1 ; iwi i 

, XXIL Némo unus MAT hystericam affectionem ad. determi- 
nata fere intervalla redire itaut paroxysmalis commode m possit у 
at æque verum est, unam inter, et alteram accessionem , morbo- 
sam dispositionem, necnon quedam. pathemata persistere, ut sub 
nimis adaucto ejusdem. imperio veluti constanter vigeat, quod plane 
demonstrat, eamdem causam in ægrotante: corpore retentam ігі, 
et. tantum hinc et inde exaltari, quin hujasce periodicitatis eequami 
reddere possimus rationem. Si ergo remanens eadem causa potest 
novis accessibus ansam dare , si ad asthenicarum familiam pertinet, - 
quocumque morbi tempore remedium (38) apponere poterimus : 
ea tamen methodo, et ratione servata, ut et dosis , et propinandi ` 
modus, morbi perniciei gradul , vi probe respondeant ; tanta enim 
est hujusce potentia, ut paroxysmum hystericum devincere, et so- 
mnum concedere valeat (39), et solo olfactu vel suffumigio sindo- 


(37) Vide hujus morbi descriptionem, et curam,- quam tradit illustris £y- 
denham in dissertatione epistolari: ad. Guglielmum Cole M. D. Thome 
Sydenham: oper. omnia: pag. mihi 129 et seq. Vide etiam Bolieraave 
de morbis. nervos pag. Gir. 

(59). Vid. Hoffmann. Med. Systhem. part. tert. tom, 4. cap. 5. pag. 8o de 
‘malo .histerico. Vide quoque: Ettmuller op. et loc. cit 

(39) Vid. Whyth, ner-diss, pag. 570. 

nis, quo involuta fuit, hystericam foeminam (40) excitarit. Quid 
dicam cum vel in substantia, vel ejus tinctura sub ipso paroxysmó. 
propinare sinunt pathemata, ct quum , denegata MEN 
¢clysterum:ope in corpus intruditur? = > : > 

XXIII. Cum hysteria, etsi ceteroquin жели discrimi- 
netur, magnam tamen habet affinitatem hypochondriasis (4r); 
dirus scilicet, et difficile devincendus morbus. Homines ex iis, 
qui vitam sedentariam degentes, chartis impallescere solent, vel 
animi pathematibus divexantur, vigente ut plurimum: virili ztate 
afficiens, 3 colica flatulenta, . graveolentes ructus  dispepsia per- 
tinax ,. borborygmata. frequentia , necnon alvi segnities, functio- 
num animalium szpissima depravatio sunt hujusce morbi pathe- 
mata, queis a nervosa hypposthenia sustentis mox commentatum. 
remedium peroptime occurrit. Juvabit hinc tum intus exhibitum, 
tum in clysteribus, emplastris, suffumigiis, magisque congruo 
modo. hocce prescriptum uti, presertim quüm vigens: paroxys® 
mus. (42). erit debellandus : extra accessus indicari nemo insuper 
negabit ; T'onum quippe digestivis organis tam pertinaciter labe- 
factatis impertiendo , ciborum auget. desiderium , eorum  assimi- 
lationi favet, totque evitat eerumnarum catervam hypochondria- 
cos perseepe torquentem: 

(áo) Vid. Foresi¿ observ. lib. 28, observ: 52. 

(41) Superius (n. 56) jam demonstravimus differentias , quee extant inter 
hystericum, et hyppocondriacum malum , quidquid contra scripserint 
summus caeteroquin. Sy-denhamius , qui hunc. in-viris idem esse ac ia 
Íominis illad autumavit, Vid. Thome Sydenham dissert. epist. loc, cit 

(42) Fere inutile duximus de periodica: liyppocoudriasis natura mentionem 
facere 3 Sem е hysterico а есці similem declaravimus, 

XXIV. En ad eum sævitia , et pervicátia vix eemulum haben 
tem morbum. obiter. considerandum, . quem epilepsiam , morbum: 
sacrum, caducum etc. passim appellarunt; propositus ordo nos’ 
ducit. Ad spasmos a CurugNro relata epilepsia non: male’ a 
summo Bonsznro- describitur sensuum omnium tam internorum , 
бат externorum subitanea interceptio cum violenta; alternaque- 
musculorum prope omnium voluntati famulantium contractione, et: 
relaxatione plus. minus perdurans, donec tandem homo ita affectus 
ad pristinam: integritatem , et quietem redeat quid ei contigerit: 
plane ignarus, et: nescius. (45). De: hujus- morbi, utcumque fe~ 
rox sit, caussa proxima nondum. satis constat; et quidquid ‘de 
ea sentiant. Browniane qosan assecle , dubitari. baud potest , 
eam , que in robusto juvene , sanguineo temperamento preedito 
viget ; probabilius hypersthenicam preeseferre naturam , que contra: 
| debiles ; summeque irritabiles homines , aut hystericas - foeminas 
corripit,.vel jam ad annos sepe recurrit, que extra paroxys- 
mum debilitatem digestivi systhematis, functiones animales pértur- 
batas relinquit , ad provinciam Bypposthenicam referendam . dixeris. . 
Sed quodnam subsidium huic morbo. affert assa feetida 
. XXV. "Tamquam  specificum , ob efficacem suam vim, olim 
ista preedicabatur, sed ex modo demonstrata diathesis concomitan-- 
tis ambiguitate , omnes de specificis Jarece jam disparent. Qua- 
propter.si rem contrahere velimus in asthenica epilepsia . solum- ` 
modo hoc remedium indicari dicemus, quod comprobatur a Cl. 
QuAniNIO eam in epilepsia hystericorum suadente (44). Ventriculo 
ا‎ 
(45) Vide eximii hujus Auctoris institut, medic. practicar. tom, IV. cap. 8. 
. de nervorum distentione, et rigore edit, 4. Ven. vol, VI. Pag: 20. 
(44) Vid. op. сії, cap. II, pag. 14. 

autem ingurgitari tunc potest sub prodromorum pathematum præ- 
sentia , vel jam vigente paroxysmo naribus admoveri, et utilius. | 
etiam, quum vix deglutie;di locus subest, per clysteres in anum 
immitti ; de ejus quippe utilitate nobis sat testantur Burseru (45), 
Laxoi (46), aliorumque observata, a quo factum est, ut plera- 
que tum electuaria, tum pulveres antiepilepticas infra recensenda 
ingrediatur. 7 no. 
“XXVI. Ridenda primo intuitu, suis tamen et gravibus quidem 
non carens eerumnis est choræa sancti Viti, seu scelotyrbe 
Savvacesit; spasticis affectibus mon inepte adscriptus morbus , 
utriusque sexus impuberes adoritur, eoque laborantes manum , 
et pedem ejusdem lateris in eodem situ hore momento nequeunt. 
continere , histrionum gesticulationes in suis motibus zmulantes , — 
pedem , fatuorum adinstar ut plurimum trahunt. Huic morbo, 
cujus fatales soboles epilepsia, paralysis , apoplexia sunt, 
peroptime medetur assa foetida; de ejus quippe utilitate con- 
fisus est summus Bursertus (47): Eam ostendit quinque eegro- 
tantum historias епаггапѕ P. S. Vaurers (48); nec ab hisce dis-’ 
sentire videtur Celeberr. SypenHAm (49), qui antiepilepticis pre- 


paratis a Lancio propositis in scelotyrbe curanda libenter arridet. 


XXVII. Neurosium, de quibus dicere proposuimus , agmen clau- 
dit infestum paralysis. Quos inordinatos voluntariorum musculo- 
rum motus, in superius memoratis morbis , nervosa fovebat de- 


(45) Vid. op. cit. vol. VI. pag. 62. 


(46) Vid. Langii Miscell verit. medic. pag. 6o, . us 
(47) Vid. ejusdem op. cit. vol. VI, pag. 47. 
(49) Vid. Journal de médecine aoát 1601. x | я 


(49) Vid. ejusdem processus integri de cur. morb, pag, mihi 215, 
m ' 


E 

bilitas, in hocee ; de eujus cüratione pauca addere placet; 


omnino "delet; ubi enim vel perfecta sit, si hec: affectio; 
sensus , motusque absint, ` vel spuria , : quum, uno ex istis 
deficiente, remanet alter (50); utroque in casu , ‘tum: ob pes 
netrantem odorem , tum ob excitantissimam suam ‘vim : aptari 
gummi ferulaceam substantiam , de qua agimus, consentiunt pleri 
que inter Clinicos (51), adhibentque et intus aliis remediis jun-: 
ctam , et-extus linimenti іп: modum , quo paralytica perfricantur 
mémbra, nec : ciysteribùs eam addere dissentiunt. 

XXVII. Infestorum viventium intra viventia improbam proge+ 
niem enecandi vim tradere postremo hocce loco cum reservaverim,, 
non inopportunum duco-animadvertere; trés vermium species alimens, 
tari tubo stabulari, quarum priori ascaridum, lumbricorum alteri, 
teniarum nomen ultime inditum est, Rarius inter coli cellulas, 
frequenter ad pylorum, et rectum intestinum januariarum adinstar 
gregatim nidulantes ascarides ibidem intolerabili pruritu excruciant. 
Tenuium incole lumbricoides , ileon pre aliis. diligunt, cru- 
ciatibus hic, et, ilic divexantes. Ceeteris funestior tenia, ver- 
mis solitarius passim dicta, indeterminatam habet mensuram, et 
modo integram, modo aliquem intestinorum tractum tenens s 
infaustorum pathematum, et miserabundi morbi crudelis est parens. 
Cunctis hisce animantibus alliaceum assæ fætidæ halitum, gu- 
stumque lethales esse affirmant celeberrimi in arte viri; verum 
quibusnam in casubus , et quanam methodo administratur ? 


(5o) Vide hujus morbi descriptionem in Burserit instit, Med. practic. jam 
cit. vol. V. pag. 86 et seq. 
(5r) Vid Eacycloped. universel. loc, cit. Vide etiam Boarhaave de morbis 

nervorum loc, cit, 

< ХХІХ. Prater generalia $ XVI jam memorata pathemata , que 
de vermium presentia fidem faciunt, alia sunt cuique eorum sps- | 
ciei propria. Hinc ascarides declarant ad pylorum , colon , vel 

anum molesta titillatio. Tenesmus et ventris punctorii, acerantes 
. dolores, presertim circa umbilicum etc., lumbricorum probabiliora 

sunt signa: dum vermis solitarii existentiam immanes jejuno sthoz 
maco vomituritiones, habitus cachecticus, dira tormina, interni 
motus et ostendunt. En igitur casus, in quibus jam laudatum reme-. 
dium indicatur. Datur autem vel per se, vel aliis remediis adjun~ 
ctum ; hinc cum myrrha, croco; mercurio dulci adhibuit Farpzni- 
cus Horrmannus (52), jalappe radici addidit Vorrrvs (55); nec 
reticenda sunt ab eximio hygienis, et medicina forensis profes- 
sore mostro BuxivA circa hoc celebrate laudes in aurea sua disser- 

tatione ad cooptationis gradum (54). Inter palmaria anthelmintica 
idem collocavit summus VALERIANUS Brera (55). Neg longe distavit 
illustris Rosen RosensTEIN (56), diaboli stercus ad cunctos vermes; 
speciatim vero ad, teeniam commendans. Dum autem est propi- 
nandum, pillulis, aut bolis magis arrident omnes fere clinici; quod 
si per os intrudi nequeat clysteres injecti, mantece , emplastra ad 
opus suppleant. : | 

(52) Vid. op. cit. pag. 107 e 545. ; Loi | ) 

(53) Vid, in act, natura curios vol. o. pag. 41. | 

: (54) "Vid. dissert. inauguralis Michaelis Buniva , ut in amplissimum Medi- 
corum collegium cooptaretur , pag. 286 § 59. 

(55) Vid. ejusdem Lezioni medico - pratiche sopra i principali vermi det 
corpo umano , e malattie verminose. Part. 1l. Vermifugi vegetali, 

(56) Formula, qua utebatur hic auctor est sequens, m. Extract, tanaceti , 
asse Setide ; semin, santon, ana gr. xxxvi, vitriol, Martis gr. xxi, 
mellis optim. 9. s. fiant pillul. pond, gr. vi. fol, arg. obvol. cap. sing. 
dieb. n. 1o, Vid, op. cit, pag. 292. 

. XXX. Circa internum assce fætidæ usum exhaustis modo di- 
alli fontibus, haud incongrue externos enucleandos suscipimus; 
Constat ad veueficos serpentum, et scorpionum morsus sanandos, in; 
ischiade nervosa, ad gangreenam sistendam, callos emolliendos , ad. 
aliosque bene multos morbos fugandos eam adhibuisse Ютозсовтр®м , 
(57). Ast heu ! A nostris declinet schedis tanta. veluti miraculosa« 
` rum virtutum farrago, quas omnibus fere remediis a vetustis Scri-; 
ptoribus tributas: nequit largiri in hoc avara experientia. Sufficiat 
hinc addere, in. dentium carie. ob suam acritatem sat merito com; 
mendari, necnon .ad tumores resolvendos (ad quos usus jam uu 
que sacraverant medicine proceres) etiam in preesentiarum: sum- 
mo cum emolumento aptari, ejusque majorem efficaciam in glan- 
dularum indurationibus , ac strumis, teste celeberrimo PLENK (58), 
presertim inclaruisse. 


XXXI. Varii medelam hanc exhibendi modi sparsim jam supra 
significati fuerunt.-Restat ut generalia quadam circa doses adda- 
mus, quamque in preescriptione anteponendam methodum credamus, 
paucis concludemus verbis. Dosium discrimina, que ætas, sexus, 
temperamentum, morbi indoles ac gradus portendunt, nemo negaverit: 
in genere tamen statuere licet, assam foetidam a granis aliquot ad 
drachm. ss., aut scrup. unum cyathim posse assumi, et duplo majori 
dosi clysteribus receptam injici. Ceeterarum gummi-resinarum adin- 
star, sl solvenda erit, vel aliis substantiis exacte commiscenda, ovi 
vitello , aut mucilagine aliqua subigenda est; heec enim sola prostat 
apud auctores, et pharmacopolas methodus. Hinc cur cum ovo 


(57) Vid. op. cit. \ 
‚ (58) V. ejusd. Chir. mat, pag. 258, Vid, etiam Encycloped. univers. lgco cit, 

sorbili ipsam propinet in asthimate convulsivo Grorrror (59). 


Gustus vero, et odoris insuavitas jam alias laudatam sub boli, aut ` 


pillularum forma dandi methodum, sic sentientibus cordiatiori- 


bus practicis , suadet. Optime tunc pulveratam extracto , syrupo , 


aut conserva aliqua ad opus subigere possumus. 

| XXXII Verüm asse fætidæ cum purgantibus: connubium est 
‘ne laudandum! Ejus stimulantem vim jam $.is X et XI demonstra- 
fam hucusque relate morborum curationes fusius suaserunt. Pur- 
gantium contra actionem debilitantem esse (Go), denegandum non 
est. Cur igitur felici exitu signari hocce connubium admittamus, si 
unum destruit, quidquid alterum induxerat utilitatis? Nihilo tamen 

_secius, hasce mixtiones laudarunt Lanetus, Rosen, Horrmannvs , 
x Morris, , aliique celeberrimi in arte viri. Impar quum sit ad hec 
: explananda dubia theoria, experientiam a tot viris in medium ad- 
ductam repugnare non audens concedam fortasse utiliter (61) 
apud istos. assam foetidam cum purgantibus junctam fuisse pro- 
pinatam : dissentiam vero in tanta aevi nostri circa remediorum 


actionem luce ,: pharmaceutica hec monstra preescribenda esse. 


` (59) V. ejusd. mater. med. art. assa foetida, 

(60) Hic forsan quis objectabit remedia omnia., si Brovyniano utimur sera 
mone agere stimulando, At nonne ab hocce recedunt principio Вазогіа- 
næ de controstimulis theórica dogmata! Quum tamen nostrum haud sit 
tantas éxsolvere lites , id solummodo addemus : si purgantia directe noi 


debilitant, indirecte saltem: quum nempe evacuationem aliquam provocant 
excitamentum infringunt. 


(61) In vermium curatione, si hujusce mixture laudandee locus est, eam 
f š > x = ._ o . : 
certe reservabimus; dum enectos enim ab hoc eximio remedio vermes 


illud evacuare potest: Ast asse foctide usum nonne melius sejunctim 
excipient purgantia ? x 

XXXIII. Longe faustiorem nexum inibit assa foetida cam ine? 
citantibus remediis, quippeque agendi vi simul conveniunt. Qua-’ 
propter non solum cum iis, queis diffusibilitas propria est, quo-' 
rumque actionem valet adaugere, sed etiam et quidem utilius pers 
manentibus. adjungitür; postrema nempe ipsius actione validio- 
ri reddita, effectus  perennant. Nec ista connubia laudantes a 
clinicorum placitis decedimus; vidimus enim §.is XIX ete. XX- 
Celeb. - Милев , et Quarmium tum spiritui Mindereri (acetite 
ammoniacali ) tum galbano, valeriane radici, sagapeno yun: 


. ctam suasisse, et Lancrum, Bunsgnrom, aliosque cum spiritu yola- 


© 


tili cornu .cervi, castoreo , succino , ipsoque Peruviano cortici 
eam adhibuisse , quemadmodum ex infra memorandis presparatis: 
clarius apparebit. i 
XXXIV. Specimini finem imposituri ; quae ex assa foetida in 
officinis prostant preeparata , aut composita, breviter enucleabimus.’ 
Ad praeparata pertinet tinctura asse fætidæ, tinctura fetid 
passim dicta. Conflatur hac ex uncia una hujusce gummi resine , 
et.unciis sex spiritus vini rectificati. Simul mixta digeruntur, leni 
calore per dies sex , dein colantur (62). Sic confecta tinctura co- 
loris est lutei pellucidi, odor ipsi est penetrans alliaceus, sapor 
parum gratus. Proportio assce faetide ad alkool est :: 15 : 
120 (63). Ejus dosis est a decem guttis ad s¢rupulum unum , vel 
etiam ad drachmam semissem aromatico, vel cardiaco aliquo men- 
struo soluta, necnon ejusdem nature miscelis addita, Pieter 
hunc usum, qui proprius ipsi videtur, est in clysteribus, Insuper 
ex eo quod castorei Russiensis tincture succedaneam , minoris- 


(62) Vid. Pharmacop. Londin. edit. 1. ital. pag. 97. 
(65) V. Murray op. et loc, cit. 


25 
qne impensze: preecipue apud pauperes censeat Cl. Manasenni (64) 
plerisque sub. circumstantiis illi preeferendam credimus , praesertim: 
‘cum odore suo. vivaci possit epilepticos, hystericas etc. — у 

‘presente, melius promptiusque succurrere. ; es 4 
XXXV. Innumera prorsus extant apud Auctores optima quandoque; 
quandoque absurda composita, que palmare hocce remedium ingre- 
, ditur. Ista autem vel pro re nata parantur; et mixturze audiunt; vel 
jam parata in officinis servantur, et nunc :trochisci, nunc pillule ete. 
dicuntur. Ad mixturas pertinet ea, quam ad epilepsiam scripsit ` 
Laworus (65), quaeque constat ex assce foetidee scrupulo in.spi- 
ritus cornus cervi unc. una soluto ante accessum epilepticum ad 
gutt. XXX. sumenda. Ejusdem auctoris essentiam anodynam 
intrat in variolis usurpatam, que castorei cum ass@ foetidae con- 
nubium admittit (66). Veniunt deinde pillule gummose pharma- 
copea Edimburgensis (67), et Londinensis (68 , trochisci de 
mirrha (69). Nec reticendum est emplastrum anti-hystericum jam 
dictee pharmacopece Edimburgensis (70), quod opportune adponi 


è 


(64) Vid. apparatus medicam. ejusdem pag. 250. 

(65) V. Burserit instit, jam cit, vol. VI. pag. 66. 

' (66) Vid. Etmuller opera omnia tom, III. pag. 154. 

(67) Vid. Pharmacop. Edimburg. pag. 96 ubi sic describuntur. #, Galban.. 
drach. sex, myrrh. drachm, quinque , asse foetida unc. ss., castorei drach, 
tres, olei succin. drachm. ss. elixir proprietatis q. s. fiat massa pillul, 

(68) vid. Pharmacop. Londin. pag. 128 hic loco castorei et succini gum- 
.marum oponopacis, et sagapeni ana unc. unam substituitur. 

(69) Vid. Pharm. Edimb. pag. 104 ssa feetida ingreditur dosi drachm. 
duos in trochiscorum mirrha uncias duas ss. 

(70) в. Galbani uncias duodecim , tacamac, cere: flay. ana uncias sex, asse ; 
 fætidæ uncias quatuor, fol. ruth. matricar. sem. cymini ana uncias duas, 

. therebenth, unc. quinque m. f, s. a, emplastrum, Vid. op. cit. pag. 121. 


ME dda 
b 


2$ x ; 
solet in һун» affectibus. Nimis lanê foret , de cunctis phar- 
maceuticis hisce antiquariis commentari ; persuasum enim habe 
mus, simplicioribus preescriptionibus ad opus conficiendis те- 
lius esse uti, quam longa ista exesa ut plurimum , que nobis: 
vetusta medicina reliquit, informia composita dare. 

En que speciminis limites, necnon ingenii nostri tenuitas de. 
assa foetida eximio certe remedio, conscribere permiserunt. Voto 
meo respondero, si muneris mei fungendi caussa utilitatis. ali’ 
quid heu nimium! miserabundis  erumnisque pressis mortalibus, 
afferam. 


THESES: 


EX CHEM I A. 


L 


E. chemicis. tentaminibus compertum habuit Cl. T'aowwsponrr; 
assam. foetidam majorem gummosi, minorem resinosi principii 
copiam continere. 
II. 
Seu aqua soluta, seu alkoolis ope, inde vero distillationi com- 
missa assa feetida fctidissimum, ac’ odore penetrantissimum 


suppeditat liquorem. 


£ 


` 


EX ANATOME. 


^N I. 


ч 


ea cervicale superius, in quod nervus maximus sym- 
paticus intumescit, recipit ramos a primo, secundo ; tertio pari 
nervorum cervicalium, filamentum a ramo communicationis inter 
primum, et secundum cervicalium , a quarto cervicis interdum, 
quandoque a pare nono, aliquando ab octavo surculos habet. 


(бо n 

A ganglio cervicali ‘superiore ni nervi molles HALLERI,, 
horum inferior pone carotidis divisionem exiguum plexum facit 
auctum a ramis octavi paris; ab hoc plexu rami ad cardiacum 
plexum accedunt ; ех ganglio ipso cervicali superiori, nervi car- 


diaci ad cor contendunt , unus vel alter; nervi isti cardiaci ad 
cordis actionem conspirant. 


EX PHYSIOLOGIA; 


4 “i 
I 
H.x... nervos solos esse sensibiles statuit, hinc partes illas 
insensibiles asseruit nimis severo judicio, in quibus nervos ipse 
non detexit. ‹ 


АТ, 


Morbus sensih ета exsuscitat, et etiam actuosissimam red- 


dit in partibus, que in statu naturali nulla ejus signa osten- 
dere videbantur. 


ww 

EX HYGIENE, кт MEDICINA FORENSI. 


k 


Au foetidam, quam ceu ferculum aut condimentum in 
deliciis habent gentes nonnulle, huic usui imparem nostris in 
regionibus censemus. . | 

Epilepsia tum vere hominem afficit, tum arte potest simulari; 
caveto proinde, ne realem cum simulata confundas. 


RIN) E re 


EX MATERIA MEDICA. 
i- 


Ka egregia antispasmodica remedia assam feetidam referre noti 
` dubitamus. 
/ 11. 
Ex clarissimorum virorum experimentis, et observationibus ha- 


bemus evictum, inter actuosa anthelmintica ipsam quoque refe- 
rendam. | 

EX INSTITUTIONIBUS 
THEORETICO-PRACTICIS. 


CHR 


I. 
E un a nervosa debilitate ut plurimum foveatur hypochondria- 


sis, hinc non inepte nervinis sic dictis auxiliis ejusdem ten- 
tatur curatio, nec frustra usurpatur non raro ad ipsam curan- 
dam ipsamet assa foetida. 
x ІТ. 

Que robustos , ac sanguineo temperamento preeditos . juvenes 
afficit epilepsia , ipsam hypersthenicam esse, probabile admodum ; 
contra vero ad hypposthenicorum morborum provinciam ea vide- 
tur referenda , que debiles, summeque irritabiles homines, aut 
hystericas foeminas corripit, vel јат ad annos sepe fuit recur- 
‘rens, et extra paroxysmum organorum digestion famulantium 
tum et functionum animalium specta- 


summam imbecillitatem , 
e relinquit; non immerito proinde 


bilem perturbationem post s 
a stimulantibus , et consequenter ab assa foetida abstinendum 


in priori casu; larga manu e contra in altero eamdem propi- 


» 


nandam censemus. 
WV. Buniva. 
Y. BELLARDI. i 

